cyanic-selkie/wikianc huggingface dataset:
ארמן דוד
מסע המחקר במרכז ובמזרח טיבט (26 במאי 1868 - 24 ביוני 1870)
במסע המחקר הבא הגיע האב דוד לאזור מאוכלס בתושבים שלא היו מבני ההאן - הקבוצה האתנית הגדולה ביותר בסין, והפעם עם פלורה ופאונה עשירים הרבה יותר. הוא למד ממיסיונרים אחרים שבמערב ובטיבט יש הרים גבוהים מכוסים ביערות ראשוניים שמורים היטב. הייתה זו בחירה טובה מאוד, כיוון שבדיעבד הסתבר שאזור הנציבות העירונית יָא'אָן (雅安) (כיום בתחומי שמורות הפנדה הענק בסצ'ואן) שבו עתיד היה לשהות, הוא האזור העשיר ביותר בעולם מבחינת בוטנית באזורים של אקלים ממוזג ומסווג כ"נקודה חמה" של מגוון ביולוגי על ידי הארגון Conservation International.
קונבאייר 990
כ-20 חברות תעופה בעולם השתמשו במטוס זה עבור טיסות בטווחים בינוניים עד ארוכים עד הופעתם של דגמי הבואינג החדשים באותה תקופה, בואינג 727 ובואינג 720 אשר התאימו יותר לדרישות חברות התעופה השונות. הקונבאייר 990 נדחק לשוליים והזמנות ייצור רבות בוטלו. כתוצאה מכך, נסגר קו הייצור של מטוסי קונבאייר לחלוטין לאחר שיוצרו רק 37 מטוסים.
פרנץ קראוס
לאחר העלייה לישראל
באוקטובר 1934 הגיע קראוס לארץ ישראל, והתיישב בתל אביב. כאן החל בעיצוב כרזות, ורכש מוניטין כמעצב. בין לקוחותיו הקבועים היה מפעל הסיגריות "דובק", שעבורו עבד במשך 45 שנה, ומפעל" עלית", שעבורו עיצב את המותג שוקולד פרה. קראוס הביא לארץ ישראל שיטות פרסום וגרפיקה שלא נודעו בה עד אז, ופיתח מאוד את ענף הפרסום. על אף שהשתמש בצילום בעבודותיו המאוחרות, נודע ביצירותיו המצוירות, לרוב בצבעי גואש.
בעיית יוספוס
בימי הביניים עלתה גרסה אחרת של החידה, שמופיעה בספר החידות של קלוד באשה, והוצגה קודם לכן על ידי ניקולו טרטליה: בספינה נמצאים 15 "טובים" ו-15 "רעים", ועקב סופה יש להשליך 15 נוסעים לים. יש לסדר את 30 הנוסעים במעגל, כך שאם שולפים כל אדם תשיעי מהמעגל ומשליכים אותו לים, יינצלו חייהם של כל הנוסעים ה"טובים". על-פי האגדה פתר רבי אברהם אבן עזרא חידה זו, ובכך הציל את חייו וחיי תלמידיו.
אייריס אפפל
סרטים דוקומינטרים
אפפל כיכבה גם בסרט הדוקומנטרי If You’re Not In the Obit, Eat Breakfast אשר יצא לאקרנים ב-2017 כסרט טלוויזיה.
הרשל גרינשפן
הטיעון ההומוסקסואלי
מאידך, הפקידים בשגרירות חזרו והבהירו שגרינשפן לא ביקש אדם ספציפי ושהוא פגש את ראט רק מפני שפקיד הקבלה כיוון אותו אליו באופן מקרי. ב-1941, בעודו כלוא במחנה זקסנהאוזן, העיד גרינשפן בפני כלואים שהיו איתו שאף על פי שהוא עומד לטעון שהוא קיים יחסים עם פוֹם רָאט, אין זה נכון.
גורלו של גרינשפן
אדולף אייכמן מסר בעדות במשפטו ב-1961 כי רצה לראות את גרינשפן באופן אישי, מתוך סקרנות, ושהוא אכן ראה אותו בזמן כלשהו בשנת 1943 או 1944, עת הובא ללשכתו בברלין לריאיון קצר לאחר אחת מחקירותיו.
פופוליזם ימני
אוסטריה
בשנות השמונים אימצה המפלגה מצע ליברלי יותר. ב-1983 הייתה לחברה בקואליציה של הסוציאליסטים, ויושב ראשה מונה לסגן הקנצלר. אך דרכה הליברלית הייתה קצרה: ב-1986 נבחר ירג היידר למנהיג המפלגה, ותחת מנהיגותו שבה המפלגה לשורשיה. אלא שירג היידר לא היה ריאקציונר ותו לא; הוא הביא עמו סגנון חדש, והוביל את המפלגה למאבק במערכת הפוליטית. המאבק התנהל בעיקר נגד השיטה הוותיקה, לפיה מחולקות המשרות הבכירות בשירות המדינה בין המפלגות בהתאם לאחוז שזכו בבחירות, בטענה שהיא לוקה בשחיתות ובנפוטיזם.
הולנד
בהולנד מפלגות ימין פופוליסטי מיוצגות בבית המחוקקים מאז 1982, אז זכתה מפלגת "המרכז" במושב יחיד. בעשור שלאחר מכן זכתה מפלגת "הדמוקרטים של המרכז" בשלושה מושבים. הפריצה הגדולה התרחשה ב-2002, כשזכתה "רשימת פים פורטאון" בשישית מהמושבים ונכנסה לקואליציה. שבוע לפני הבחירות נרצח מנהיגה, פים פורטאון, על ידי איש שמאל הולנדי.
המפלגה למען החירות מיוצגת בבית המחוקקים מאז 2006. לאחר הבחירות הכלליות ב-2010, הקימו מפלגות הימין ממשלת מיעוט בהולנד. המפלגה, שזכתה ב-24 מושבים, השתתפה בקואליציה. עמדותיה החשדניות כלפי האיחוד האירופי השפיעו רבות על היחסים בין האיחוד האירופי ובין הולנד, והשפעתה זו גברה ב-2009, כשזכתה במקום השני בבחירות לבית המחוקקים האירופי בהולנד. עיקר פועלה של המפלגה בסוגיית ההגירה: היא מתנגדת להגירה מוסלמית ולהגירה מהמדינות החדשות באיחוד האירופי, ופועלת להטמעה תרבותית של המהגרים. כן מתנגדת המפלגה לכניסת טורקיה לאיחוד האירופי, ומבקשת להוציא את הולנד מגוש האירו.
ב-2012 הפסיקה המפלגה למען החירות לתמוך בקואליציה המכהנת, בשל חוסר הסכמה על צעדי הצנע שקידמה האחרונה. הממשלה התפרקה ונערכו בחירות מוקדמות, אך המפלגה איבדה תשעה מושבים ונשארה באופוזיציה. בבחירות 2017 זכתה המפלגה בעשרים מושבים והייתה למפלגה השנייה בגודלה.
הממלכה המאוחדת
בצפון אירלנד, מפלגת הימין הפופוליסטי המרכזית היא המפלגה היוניוניסטית הדמוקרטית.
הסכם קארס
שמאל|ממוזער|250px|הסכם קארס הסכם קארס (ב[[טורקית: Kars Antlaşması, ברוסית: Карсский договор, בגאורגית: ყარსის ხელშეკრულება, באזרית: Qars müqaviləsi) היה הסכם ידידות שנחתם ב-13 באוקטובר 1921 בעיר קארס בטורקיה בידי האספה הלאומית הגדולה של טורקיה, הרפובליקה הסובייטית הסוציאליסטית של ארמניה, הרפובליקה הסובייטית הסוציאליסטית של גאורגיה, הרפובליקה הסובייטית הסוציאליסטית של אזרבייג'ן ורוסיה הבולשביקית. ההסכם החליף את הסכם מוסקבה וירש את הסכם אלכסנדרופול אשר סיים את מלחמת טורקיה–ארמניה.
כוח המשלוח השלישי של חיל הנחתים
כוח המשלוח הראשון של חיל הנחתים (באנגלית: III Marine Expeditionary Force ובקיצור: III MEF) הוא אחד משלושה כוחות המשלוח של חיל הנחתים של ארצות הברית. הכוח משלב יחידות לוחמה קרקעית, אווירית ולוגיסטיקה ונועד לאפשר פעילות לחימה עצמאית במשך 60 יום. כוח המשלוח השלישי כפוף לכוחות הנחתים בפיקוד האינדו-פסיפי של ארצות הברית, הוא בעל מפקדה קדמית באוקינאווה ומסייע לתמיכה בהסכם שיתוף הפעולה וההגנה בין ארצות הברית ויפן.
מרטין קירשנר
תרומותיו לרפואה
הוא ביצע ניתוח סינכרוני בטני-סקרלי של קרצינומה של החלחולת בשנת 1926 קבע קווים מנחים לטיפול בדלקת הצפק
קירשנר תרם לפיתוח שיטות הרדמה. בשנת 1931 הציע שיטת הרדמה ספינלית היכולה להיות מותאמת מבחינת מינון החומר המאלחש ורמת ההרדמה. רק בשנת 1936 ביצע קירשנר אישית 3,500 ניתוחים בשיטת הרדמה זו. בנוסף הוא פיתח טכניקת הרדמה מקומית תחת לחץ גבוה, בה השתמש ב-25,000 ניתוחים במהלך 12 שנים. החומר המאלחש הוזרק תחת לחץ, בעזרת פחמן דו-חמצני או אוויר דחוס, בעזרת מכשיר מיוחד. כן השתמש קירשנר בהרדמה על ידי הזרקת טריברומואתנול. כמו כן הפיץ את השימוש בחוסם עורקים ברפואת החירום. ניסח קווים מנחים לגבי טיפול העזרה הראשונה במקום התאונות. בדק אותם בשטח ופיתח אותם תוך כדי עבודתו בימי מלחמת העולם השנייה.
הסיור של קרלסון
משימה חדשה
הפושטים הקדישו את 1 בדצמבר למנוחה, וביום המחרת קיבל קרלסון הוראה לסיים את הסיור ולשוב למתחם לונגה. ב-3 בדצמבר שלח קרלסון את פלוגות C, D ו-E מזרחה לנהר טנרו, ואת פלוגות A, B ו-F מערבה להר אוסטן. פלוגות C, D ו-E הלכו במורד הטנרו ולבסוף הגיעו לקווי מתחם לונגה ללא תקרית. לעומת זאת, פלוגות A, B ו-F נתקלו בסיור יפני ליד פסגת הר אוסטן, ובחילופי האש הקשים, שנמשכו שעתיים שבמהלכן השתמשו שני הצדדים ברימונים ובמרגמות, הצליחו הפושטים לאגף את הכוח היפני ולהשמידו. בתום הקרב נהרגו 25 חיילים יפנים, ואילו אחד הפצועים בצד הנחתים מת מפצעיו ביום המחרת.
שונר מצוי
בטבע, נפוץ השונר המצוי החל מאזורי יערות העד הקרים של ארצות הברית ועד תחומים חצי מדבריים באזור מקסיקו. בעקבות העיור ההולך וגובר של ארצות הברית ומקסיקו, הכולל כריתת יערות ובנייה אורבנית, הסתגלו חלק מהשונרים המצויים לחיי העיר. בנוסף, לעיתים נפוצים שונרים מצויים באזור דרום קנדה, שם הוא חולק את תחום מחייתו עם השונר הקנדי. במינסוטה ומיין תועדו מקרים של הזדווגות בין המינים והוולדות של בן כלאיים.
בסיס איתם
חיל האוויר הפעיל בסיני באותה התקופה עוד שלושה בסיסים מרכזיים – אופיר, עציון ורפידים, שהקנו לצה"ל הגנה מרחבית על כל שטחו של חצי האי סיני.
היסטוריה
בתחילה שימש הבסיס כבסיס־פריסה בלבד, שהפעיל מטוסי F-4 פנטום ומיראז', אך החל מאוקטובר 1976 הופעלה ממנו טייסת 253 ("טייסת הנגב") של מטוסי נשר ואחר כך מיראז' באורח קבע. במקביל לפעילותו הקבועה, המשיך הבסיס לשמש בסיס־פריסות.
הסקה סטטיסטית
בעוד הסטטיסטיקה התיאורית עוסקת בתכונות של המדגם עצמו, ולכן אינה מניחה שבהכרח האוכלוסייה גדולה מהמדגם, ההנחה במסגרת הניתוח של הסטטיסטיקה ההיסקית היא שהאוכלוסייה גדולה יותר (בדרך כלל הרבה יותר) מכמות הפרטים שלגביהם בפועל נאסף המידע; כלומר ההנחה היא שהמידע שנאסף נדגם מתוך אוכלוסייה גדולה יותר.
עדנה מוד
יצירה ודיבוב
בירד תיאר את קולה של עדנה כשילוב של מבטא יפני וגרמני, משתי מדינות אלו החליט לשאוב השפעה מכיוון ש"הן שתי מדינות קטנות שיש להן עיצוב מדהים וטכנולוגיה מדהימה", וציין מצלמות ומכוניות כדוגמאות לטכנולוגיה שבה הן מתמחות. לואיז קלר מ-"Urban Cinefile" תיארה את קולה של הדמות כ"משהו אירופי... משולב עם מגע אסייתי". על אף שביצועיו של בירד היו רבגוניים במידה ניכרת, הוא נמנע מלאפשר לעדנה להפוך לקריקטורה על מנת לשמור על האשליה שהיא אחת הדמויות החכמות ביותר בסרט. בגרסה האיטלקית והצרפתית של הסרט, מבטאו הקומי של בירד מוחלף בזה של הבדרנית הצרפתית-איטלקית אמנדה ליר, שמציעה פרשנות מפתה ו"נשכנית" יותר לדמות. ליר אמרה שדיבוב קולה של עדנה לא היה תהליך קל, אך קיבלה את התפקיד לאחר שהוצע לה במקביל לעליית הסרט לאקרנים בפסטיבל הסרטים של קאן, על מנת להגשים את חלומה לדבב דמות של דיסני. עדנה הייתה הדמות הראשונה שליר נשכרה לדבב באיטלקית.
אישיות, עיצוב והשפעות
במהלך העבודה על סרט ההמשך, אחראית ההצללה האמנותית, ברין אימג'יר, החליטה לשלב יותר ממורשתה היפנית של עדנה בשתי תלבושותיה החדשות, בהתבסס על עבודתם של מעצבי התלבושות היפניים ריי קוואקובו, אייקו אישיוקה ושיטוס אייב. אימג'יר קיבלה השראה במיוחד מציטוטה של קוואקובו: "על מנת שמשהו יהיה יפה, זה לא חייב להיות יפה", ובחרה לעצב את תלבושותיה של עדנה כמשהו שמזכיר יותר "פיסול מופשט", בניגוד לצורות לבוש. על מנת לעצב תלבושות לדמות בדיונית שהיא במקרה גם מעצבת, אימג'יר השתמשה בלקחים שלמדה בזמן לימודיה בבית הספר לאמנות, ותיארה את הסגנון של עדנה כ"מאוד לעניין ומאוד ספציפי" תוך שהיא מדמיינת מה הדמות עשויה לחשוב בזמן שהיא מעצבת את בגדיה. במקביל, משימתה הראשונה של אמנית הדמויות, דיאנה מרסיגליזה, הייתה ליצור ליין שלם של בגדים שעוצב על ידי עדנה, שעבורו הוטל עליה "לחשוב כמו עדנה". על אף שבסופו של דבר ליין הבגדים שהושלם לא מופיע בגרסה הסופית של הסרט, מרסיגליזה החשיבה את החוויה כ"מחקר בדמותה (של עדנה), שבמהלכו היא שאבה השראה מהופעתה וממלתחתה של עדנה בסרט הראשון, מהשמלה ועד פנים ביתה". למרות היותה מודעת לכך שעדנה נהנית להיות דרמטית, היא מכירה בכך ש"מעצבי אופנה לא בהכרח מעצבים דברים שהם ילבשו בעצמם, הם מעצבים עבור הדוגמניות שלהם", כלומר, "האסתטיקה שלהם שונה לעיתים קרובות." באופן דומה, אימג'יר הסכימה שמעצבי אופנה כמו קוואקובו, אישיוקה ואייב "תמיד נראו ממש נוחות בניגוד למה שהן יצרו עבור הדוגמניות שלהן", ניגוד שהיא רצתה לשלב בדמות. לאור העובדה שדמותה של עדנה בסרטים מתעבת דוגמניות, מרסיגליזה ראתה בעיני רוחה כי הדמות תעצב את בגדיה ככלי "לחגוג את גיבורי-העל ואת כוחותיהם". בהשראת מעצבת האופנה האיטלקית אלזה סקיאפרלי, יצרה מרסיגליזה עיצובים "קלאסים, מודרני מיד-סנטריים" לתלבושותיה של עדנה, שהיו גם נועזים ודרמטיים כאילו עדנה בעצמה עיצבה אותן, ולאחר מכן סידרה מחדש את העיצובים על מנת להעניק להם מראה סוריאליסטי וספציפי יותר. בעודה מכנה את הדמות "האישה של העכשיו", הסבירה מרסיגליזה שכמו שיאפרלי, עדנה "מקדימה לחלוטין את זמנה" על אף שחיה בשנות ה-50; "היא השתמשה בהרבה אלמנטים סוריאליסטיים, הרבה הפתעות מהנות, וזה היה מאוד מעורר השראה עבורי." אימג'יר עיצבה כ-25 תלבושות פוטנציאליות עבור עדנה, 15 מהן היא הראתה לבירד לפני שהוחלט על שתי התלבושות הסופיות: שמלת אינדיגו פשוטה וקימונו שחור-אדום.
אִפיוּן
עדנה לבושה בלבוש "שחור עתידני", הכולל שמלה שחורה בעלת קווים מרובעים. בהערכה כי גובהה של הדמות עומד על כשלושה רגל בערך, כתבה דורותי וודנד מ-"The Tyee" כי עדנה לבושה בקפלי איסי מיאקי בעודה מ"מגדר בלתי מוגדר". ב-"VPRO" צוינו קווי דמיון בין תסרוקתה ואישיותה של הדמות לזו של עורכת "ווג", אנה וינטור, דמיון אותו ציינה קתרין דרלה מ"Tech Times" כ"הדבר הראשון שהצופים יזכרו כשהם רואים" את הדמות. על פי המגזין "STATUS", דמותה של עדנה מזוהה בשוגג כבת-דמותה של עורכת המגזין בעיקר בשל "החוצפה ו'הבוב' האייקוני" שלה. אנג'י האן מ-"" התלוצצה ש"התנהגותה הדוגרית" של עדנה תשאיר את וינטור "רועדת במגפי השאנל שלה." כשנשאלה על קווי הדמיון לכאורה בינה לבין הדמות, וינטור חשפה שהיא טרם ראתה את הסרט. דרלה כתבה גם שעדנה מסוגלת "לנהל את העולם" אך בוחרת לפעול מאחורי הקלעים במקום זאת.
סאמאלאהדנמקי
אתר הקבורה מתקופת הברונזה בסאמאלאהדנמקי (פינית Sammallahdenmäen pronssikautiset röykkiöhaudat; שוודית Bronsåldersgravrösena i Sammallahdenmäki) ליד העיר לאפי בדרום-מזרח פינלנד הוא אתר קבורה השוכן על גבעה ומתוארך לתקופה שבין שנת 1500 לפנה"ס ועד 500 לפנה"ס. כשהאתר היה פעיל הוא שכן לחופי מפרץ בוטניה אך נסיגת מי הים הביאה לכך שכיום הוא מרוחק ממנו מרחק של כ-15 ק"מ. המקום הנחשב לאתר הקבורה מתקופת הברונזה החשוב בסקנדינביה, הוכרז בשנת 1999] כאתר מורשת עולמית.
רולנד יוהאש
פהרוואר
ב-19 בפברואר 2013, ההסכם עם מועדון הליגה ההונגרית פהרוואר הוכרז באתר האינטרנט של אנדרלכט, אם כי הוא לא אושר על ידי המועדון ההונגרי עד 20 בפברואר 2013. רולאן יוהאש הצטרף לקבוצה בעונת 2010–2011 בחוזה להשאלה ואופציה לרכישה בסוף העונה מומשה הרכישה.
די ג'יי ג'אזי ג'ף
ביוגרפיה
ב-15 באפריל 2010 ג'פרי הופיע בהאומן 17, תל אביב, ישראל במסגרת מסע ההופעות שלו.
מפרץ מיקלסן (אנטארקטיקה)
מקור השם
המפרץ נקרא על שמו של איינאר מיקלסן (Ejnar Mikkelsen), חוקר ארקטיקה ומגלה ארצות דני, אשר חקר את מזרח גרינלנד בין השנים 1934–1950.
פואנט-א-פיטר
ב-1790 פרצה בעיר שרפה שפגעה קשות בעיר ובשנת 1843 רעידת אדמה חזרה (מוערכת בעוצמה של 7.5 בסולם ריכטר). במשך השנים היו בעיר שריפות נוספות (1850, 1871, ו-1931), רעידות אדמה חזקות (1851, 1897) וכן מגיפות כולרה (1865 ו-1928). למרות זאת, בגלל המיקום הגאוגרפי ובגלל הנמל הימי הגדול, הפכה העיר לעיר הגדולה בגוואדלופ ולבירה הכלכלית שלה.
חאן מנולי
חאן מנולי הוא מבנה ברחוב בית אשל 11 ביפו הקרוי על שם בעליו הארמני שאה מנוליאן שהיה הקאוואס של הקונסול האוסטרי ביפו.
היסטוריה
המבנה שכן בלב האזור המסחרי שבכניסה לעיר, בין סוק א-דיר היווני שמצפון וממזרח לו, לבין השוק שברחוב יפת מדרום וממערב לו. הוא שימש כחאן חשוב לסוחרים שהגיעו לסחור ביפו, וכתחנת מעבר לרבים מראשוני העלייה הראשונה עד העלייה הרביעית. כמקובל בחאנים רבים באימפריה העות'מאנית, שילב הבניין בין אכסניה ששכנה בקומה השנייה, ובין מחסן סחורות בקומת הקרקע. עוד שכנו מחסנים ביצרו ובמקום היו גם אורוות לאחסון בהמות המסע של הסוחרים וכן לבעלי החיים שהובאו ליפו בטרם נמכרו או לאחר שנקנו.
לינדה לאבלייס
חייה
לאבלייס נולדה ברובע הברונקס שבניו יורק כלינדה סוזן בורמן להורים קתולים. אביה היה שוטר ואמה מלצרית. היא למדה בבית ספר קתולי פרטי ביונקרס ובית ספר תיכון בהרטסדייל במדינת ניו יורק. כינויה בתיכון היה "גברת קדושה" כיוון ששמרה מרחק בדייטים כדי להימנע מפעילות מינית. כשהייתה בת 16 עקרה משפחתה לפלורידה ובגיל 20 ילדה את בנה הראשון, שנמסר לאימוץ.
סוהא עראף
קריירה קולנועית
סוהא עראף תוארה בשנת 2014 על ידי מגזין וראייטי כאחת מעשר התסריטאיות המבטיחות ביותר בעולם.
קריירה עיתונאית
בשנת 2021 פרסמה סדרת כתבות על האלימות בחברה הערבית בכלל וכלפי נשים בפרט.
פול ראיין
ביוגרפיה
את הקריירה הפוליטית שלו החל בהיותו סטודנט, תחילה כעוזרו של הסנאטור בוב קסטן, בהמשך כיועץ בשדולה שבין מייסדיה היו ג'ק קמפ וג'ין קירקפטריק, ובמהלך הבחירות לנשיאות ארצות הברית ב-1996 שימש ככותב נאומים במטהו של קמפ, שהיה מועמד המפלגה הרפובליקנית לתפקיד סגן הנשיא.
אווה נובודומסקי
ביוגרפיה
נובודומסקי נולדה בעיירה סרווש במחוז בקש.
לחדאר בלומי
לחדאר בלומי (נולד ב-29 בדצמבר 1958) הוא שחקן כדורגל ומנג'ר עבר אלג'יראי. הוא נחשב כשחקן האלג'יראי הטוב ביותר בכל הזמנים ואחד השחקנים הטובים באפריקה. אומרים שהוא המציא את "המעבר העיוור". הוא זכה כשחקן האפריקאי הרביעי הטוב ביותר של המאה. הוא מחזיק בשיא בתור השחקן האלג'יראי עם הכי הרבה כיבושים עם 100 כיבושים (147 כיבושים שאינם מוכרים על ידי פיפ"א) והוא גם מלך השערים השלישי הטוב ביותר של נבחרת אלג'יריה בכל הזמנים עם 28 שערים (34 שערים לא מוכרים על ידי פיפ"א).
אברהם וינרוט
ביוגרפיה
במקביל לעיסוקו המשפטי פרסם מאמרים רבים וספרים בתחומי משפט שונים ובנושאי הגות יהודית ובמיוחד סדרת ספרי "לאור", שבה נכללו עד כה: לאור מהר"ל, לאור החיים, לאור קדושת לוי, לאור רבי צדוק הכהן מלובלין, לאור "שפת אמת", לאור "שם משמואל".
משחק אפס-מונוטוני
הגדרה
(1) משחק נקרא אפס-מונוטוני אם נורמליזציית אפס שלו היא משחק מונוטוני. נורמליזציית-אפס של משחק הוא משחק  השקול אסטרטגית ל  ומתקיים  לכל שחקן \ i\in N.
רימון מצוי
רימון מצוי (שם מדעי: Punica granatum) הוא מין עץ תרבות קטן או שיח בעל גזעים אחדים, ענף מאוד, נשיר ונושא פרי ייחודי. הוא אחד משני מינים של הסוג רימון (Punicacae) ממשפחת הכופריים (Lythraceae). השני הוא רימון קטן-פרחים (P. protopunica) שגדל בר באי סוקוטרה. מוצאו של הרימון מצוי, כנראה, באזור הים הכספי באיראן של ימינו, ושם תורבת באלף השלישי לפנה"ס . משם הופץ לכל ארצות אגן הים התיכון לפני כ-5,000 שנים. בארץ ישראל כבר גידלו את הרימון המצוי כעץ תרבות לפני למעלה מ-4,500 שנה, והוא אחד מעצי התרבות הקדומים בה. לרימון מצוי זנים רבים ומִכְלוֹאִים. זנים של רימון ירוק עד, אשר פותחו בהודו, אוקלמו בהצלחה בדרום הערבה והם הניבו פירות באיכות גבוהה בחודשים פברואר עד יוני.
נתונים כלכליים בישראל ובעולם
בישראל עלה השטח הנטוע ברימונים מכ-1,100 דונם באמצע שנות ה-90, לכ-4,000 דונם בסוף 2004. בשנים שלאחר מכן המשיכו נטיעות הרימונים בישראל בקצב מואץ, וההערכה היא כי בסוף 2015 יש כ-25,000 דונם נטועים. הגידול החד בנטיעות נבע מעליית מחירי הרימון ומוצריו בשוקי מדינות המערב. מגמת עליית המחירים החלה לאחר פרסום תכונות הפרי כנוגד חמצון וכבעל תועלת בריאותית רבה, והתפתחה יחד עם הגברת המודעות במדינות המערב לצריכת מזון אשר נתפס כתורם לבריאות.
מחקרים רפואיים
במחקר In vitro נמצא, שמיץ רימון מעכב חלבון מסוים הגורם לנזק בסחוסים של חולים בדלקת מפרקים ניוונית (אוסטאוארתריטיס), ובכך משערים שמיץ הרימון יכול להאט את תהליך הפגיעה במחלה זו.
מקומות הקרויים על שם הרימון
העיר העתיקה סידֶה בטורקיה קרויה בשמו של הרימון בשפה האנטולית הקדומה של תושבי פמפיליה.
השאלות נוספות של שם הרימון
כלי הנשק רימון יד נקרא כך בעברית ובשפות אחרות (אנגלית: grenade וכו'), משום שהרסס הרב שלו מזכיר את ריבוי הגרעינים של הרימון.
הרימון ביהדות
משני הפסוקים האחרונים אלו משיר השירים למדים שהנץ הרימונים הוא אחד ממבשרי האביב, והרימון הוא מקור ליין מובחר.
בסעודת ליל ראש השנה, נהוג לאכול רימון ולאחל "ירבו זכויותינו כרימון", כלומר, כמספרם הרב של גרגירי הרימון, וכן, לברך עליו ברכת "שהחיינו".
גרגירי הרימון נקראים בחז"ל פרד או פרר (לדוג' מעשרות א,ו). את הגרגירים היו נוהגים לפורר מתוך הרימון (כנראה רק באזור שלנו) ולייצאם כמו צימוקים. הגם שהדרך הנפוצה יותר הייתה למכור את הרימון בשלמותו וכך הגרגירים יכלו להחזיק מעמד זמן רב. על ייצוא הגרגירים בצורה זו אנו למדים מהגניזה הקהירית ומנוסעים בימי הביניים (במיוחד נזכרת העיר סאלט שבעבר הירדן). אחד המקורות הוא פרנצ'סקו סוריאנו - צליין נוצרי - אשר כתב בשלהי התקופה הממלוכית לקהל איטלקי, בין השאר - על פרות ארץ ישראל. ושם הוא מזכיר את גרגירי הרימון כמאכל מעורר תיאבון.
חוכמה ומצוות
מפרשי שיר השירים, שראו בו אלגוריה ליחסים בין עם ישראל ואלוהים, פירשו ברוח זו את הפסוקים שנזכר בהם הרימון: "הנצו הרימונים - אלו בעלי תלמוד" (עירובין כ"א). במקום אחר נאמר: "הנצו הרימונים - אלו התינוקות שיושבים ועוסקים בתורה, ויושבים שורות-שורות כגרעיני רימונים" (שיר השירים רבה ו'). על הפסוק "כפלח הרימון רקתך" אמר ריש לקיש: "אל תקרי "רַקתך" אלא "רֵיקתך", שאפילו ריקנין שבך מלאים מצוות כרימון" (עירובין י"ט).
הרימון כקישוט
בשל יופיו של הרימון ובשל ערכו הסמלי, היה הרימון נושא אהוב על אומני המזרח התיכון ובכללם על עם ישראל. נעשה שימוש רב בצורתו לקישוט בבנייה, במטבעות, בנרות חרס ובכלים אחרים.
עמיחי אליהו
ביוגרפיה
בשנים 2009–2013 חינך בישיבה תיכונית חיספין. בשנת 2013 ייסד גרעין תורני בשם "אורות יהודה" במגדל העמק. בשנת 2014 הקים את איגוד רבני קהילות, ארגון המאגד תחתיו מאות רבני קהילות דתיות ומסורתיות בכל רחבי ישראל, ועמד בראשו עד שנת 2022. בנוסף, הקים את ארגון "שדרים" העוסק בחיבור בין יהודי ישראל לתפוצות ובקליטת עלייה. בשנת 2016 הקים את ארגון "צו אחד", הפועל לשמירה על ערכי החיילים שומרי המסורת. בין היתר, הצליחה העמותה להביא להפרדה בשירותים בבסיסים ולשינויים בפקודת הגילוח בצה"ל.
ליברטי פלאזה 1
חזית המבנה השחורה בנויה מלוחות פלדה שחורה פיסולית, וזאת מאחר שיוזמת הקמת המבנה הייתה חברת פלדת ארצות הברית. שמו של המקורי של הבניין אף נשא את שם החברה.
ערפילית אוריון
הטרפזיום
בליבה של הערפילית מצוי הכוכב θ (תטא) באוריון. הראשון שהבין שה"כוכב" הוא למעשה מספר כוכבים היה גלילאו גליליי שמצא שם שלושה כוכבים. מאוחר יותר התגלה כוכב רביעי וקבוצת הכוכבים זכתה לכינוי צביר הטרפזיום. שימוש בטלסקופים גדולים וטובים יותר הביא לתגליות נוספות. פרידריך פון שטרובה גילה כוכב חמישי ב-1826, וארבע שנים מאוחר יותר גילה ג'ון הרשל כוכב שישי. מאחר ששני כוכבים אלו היו אמורים להתגלות בקלות להרשל האב, הועלתה השערה שמדובר בכוכבים שעלו באופן חד בבהירותם בשנים אלו. כיום הם נראים בכל טלסקופ חובבים טוב ובלבד שתנאי הראות יציבים. שני כוכבים נוספים התגלו ב-1988. מדובר בכוכבים שבהירותם נמוכה מאוד. בשנות ה-70 של המאה ה-20 הסתבר שלפחות שניים מארבעת הכוכבים ה"מקוריים" הם בעצמם כוכבים כפולים.
בנק אק בארס
פעילות
המשרד הראשי ממוקם בבירה הטטרית, קאזאן. לבנק כל סוגי הרישיונות הבנקאיים הקיימים בפדרציה הרוסית ומספק יותר ממאה סוגים של שירותי בנקאות ללקוחות עסקיים ופרטיים.
בית ספר שדה הר מירון
מיקום
בית הספר נמצא בסמוך לעתיקות הכפר נריה ומעיינות המים הסמוכים לו ממערב, וחרבת חוממה ממזרח. שם בית הספר, מבחינה מוניציפלית, הוא "נריה" וכך הוא אף מופיע בחלק מהמפות.
תמי זר
ביוגרפיה
ב-2013 פרסמה את הרומן טרינידד (הוצאת מודן).
יעקב ארטל
יעקב ארטל (נולד ב-10 במאי 1928) הוא בנקאי ואיש עסקים ישראלי, עבד כ-46 שנים בבנק לאומי לישראל, מתוכן שמונה שנים (1987-1979) כיהן בתפקיד המשנה למנכ"ל הבנק.
משנה למנכ"ל בנק לאומי
בספטמבר 1985 התמנה ארטל לראש החטיבה לבנקאות עסקית, החטיבה עסקה בשירותים בנקאיים ופיננסיים לקונצרנים, חברות גדולות, וגופים ממשלתיים וציבוריים גדולים. השירותים כללו את פעולות האשראי, הפסיב, ההשקעות במימון בינלאומי, במטבע חוץ ובמטבע ישראלי. ארטל גם היה חבר במועצת המנהלים של בנק לאומי בריטניה. ב-1986 התמנה ליו"ר מועצת המנהלים של "לאומי חברה למימון". ארטל ישב בוועדת ״תכנון אסטרטגי לטווח ארוך״ אשר קבעה את התוכנית האסטרטגית של הבנק, יחד עם מנהל החטיבה לתכנון האסטרטגי. בתפקידו זה היה אחראי בשנת 1986 למספר כישלונות במתן אשראי בהיקף נרחב ללקוחות שפשטו את הרגל, בהם חיים שיף, סולל בונה, אלסינט והמושבים.
לאחר הפרישה מבנק לאומי
מיד עם סיום עבודתו בבנק החל בקריירה חדשה כאשר בשנים 1987–2000 פעל כנציגו בישראל של המשקיע הבריטי ברנרד שרייר (Shreier Group in Israel- C.P Holdings Limited U.K). כאשר בתקופה הזו רכש עבור קבוצת שרייר את החברות קטרפילר, כור סחר ומלון גלי זוהר בים המלח. בנוסף היה מעורב בהשקעה וניהול מלון השרון בהרצליה. בסך הכל בתקופת עבודתו של ארטל עבור שרייר הושקעו בישראל כחמישים מיליון דולר.
בשנת 2000 סיים ארטל את עבודתו עבור ברנרד שרייר. עם סיום עבודתו אצל שרייר הוא החל בקריירה חדשה שרובה ככולה חברות בעמותות בהתנדבות וחברות במועצות מנהלים בחברות שונות.
ארטל הוא חבר הנהלת אגודת הידידים של אוניברסיטה תל אביב וגזבר האגודה. היה חבר הנהלת לשכת המסחר ישראל אפריקה; חבר הנהלת המועדון המסחרי והתעשייתי תל אביב יפו ויו"ר ועדת הכספים; מ"מ יו"ר הנהלת לשכת המסחר הבינלאומית (ICC); יו"ר Jerusalem Arbitration Center; נשיא, גזבר, חבר הנהלה ויו"ר ועדת הכספים של רוטרי תל אביב כשבמסגרת פעילותו במועדון יזם מספר פרויקטים למען הקהילה ותרומות בייחוד לבתי ספר בתל אביב ; יו"ר ועדת כספים וחבר בוועד הפועל של המרכז למורשת המודיעין. ארטל כיהן כחבר במועצות המנהלים של החברות אלקטרה, מנרב, טבעול, קטרפילר, בתי מלון השרון וגלי זוהר ולשכת המסחר ישראל אפריקה.
שטח חסות רוס
דגל
רשמית, דגל ניו זילנד משמש כדגל הרשמי של שטח החסות. ג'יימס דיגנן עיצב עבור שטח החסות דגל אשר טרם קיבל מעמד רשמי, אולם הונף מספר פעמים בשטח החסות. דגל זה זהה לדגל ניו זילנד, למעט הרקע הבהיר יותר, המסמל את צבע מדף הקרח שבשטח.
נרודניקים
יעדים ועקרונות
בבסיס האידאולוגיה של הנרודניקים היו חיבורים של אלכסנדר הרצן וניקולאי צ'רנישבסקי. למרות שדעות המייסדים היו דומות, היו גם כמה הבדלים עקרוניים שניתן לראות בהיעדר איחוד אידאולוגי בין הנרודניקים.
לוואי
לוואי תווית
לוואי-תווית (הַמְלַוֶּה את הגרעין) מציין, האם יש זהות - בין האובייקט המסומן על ידי הגרעין - לבין האובייקט שסומן קודם לכן (בַּטקסט) על ידי אותו גרעין. מפרידים בין שני סוגים של תוויות:
לוואי צירוף יחס
צירוף יחס הוא שם עצם שלפניו מופיעה מילת יחס. תפקידו של צירוף היחס הוא לשמש כמשלים לנשוא. לוואי צירוף יחס הוא צירוף יחס שמשמש כמשלים לשם עצם.
לוואי צירוף יחס הוא תוצר של גלגול שבו הפך המושא ללוואי באחת משתי דרכים:
לקריאה נוספת
עוזי אורנן, המשפט הפשוט, אקדמון, 1979.
אסנשן
גאולוגיה וטופוגרפיה
הנקודה הגבוהה ביותר באי היא הר גְרִין, 859 מטרים מעל פני הים. הקרקע מחוספסת, יבשה ושוממת, והצמחים היחידים על האי הם אלו שהביאו עמם בני האדם.
כלכלת אסנשן בעבר
בעבר הייתה לאי חשיבות כלכלית מועטת. אין באי מחצבים טבעיים, ובעבר לא היה בו צומח כלל. אדמתו היבשה אינה מאפשרת חקלאות. ספינות שעברו מפעם לפעם סמוך לו, עגנו בו רק לשם מילוי אספקת המזון, שכן אסנשן עתיר בבשר טרי. ציפורים רבות מקננות בו כל השנה, נקבות גדולות של צבי ים ירוקים עולים על החוף פעם בשנה להטיל את ביציהן, והפורטוגלים אף הביאו לאי עזים, כמקור מזון לימאים עתידיים.
לואיז הנרייט דה בורבון
ביוגרפיה
ב-9 בפברואר 1759 מתה לואיז הנרייט בפאלה רויאל כשהיא מוקפת בבעלה ובילדיה, ומותה השפיע קשות על בעלה.
הפילוג בישיבת פוניבז'
בשנות ה-90
מלבד ראשי הישיבה, הרבנים אדלשטיין ופוברסקי, הצליח כהנמן הנכד לגייס את תמיכתם של הרב נסים קרליץ, הרב חיים קניבסקי, והרב מיכל יהודה ליפקוביץ'. גיסו הרב מרקוביץ זכה לתמיכת הרב יוסף שלום אלישיב והרב שמואל אוירבך.
פסקי הבוררות
בדצמבר 2014 ניתן פסק בוררות ובו כתב הרב צימבליסט כי הרב מרקוביץ וקבוצתו "הם ממשיכי ישיבת פוניבז' המקורית" ואילו הרב כהנמן ואנשיו הקימו ישיבה נפרדת. אנשי הרב כהנמן ערערו על פסק הבוררות ובאוגוסט 2015 ביטלה אותו שופטת בית המשפט המחוזי יהודית שבח. השופטת קבעה שמערכת היחסים בין שלושת הבוררים הפכה כה עכורה, עד שקמה עילה להעבירם מתפקידם, לאחר שיקבלו הכרעה סופית בעניין סכומי הכסף השוטפים שיועברו לרב מרקוביץ ולתלמידיו. קביעה זו בוטלה על ידי בית המשפט העליון, שהורה שהבוררים ימשיכו בתפקידם, ושמצופה מהם להתנהל באופן מקצועי ומכבד. בתחילת 2018 הגיש הרב כהנמן בקשה נוספת לפסול את הדיינים צימבליסט והייזלר מתפקידם, בעקבות ראיות חדשות.
חזיר אנטולי
חזיר אנטולי (שם מדעי: Sus scrofa libycus) הוא תת-מין של חזיר בר האנדמי לעבר הקווקז, טורקיה, ארץ ישראל ויוגוסלביה. כמו כן, ישנה השערה שהחזיר האנטולי עשוי להיות אחד האבות של החזירים של היום. חזיר זה הוא אוכל-כול.
הסוף המאושר
ג'ין סימונס הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.
תקציר העלילה
החופשה בנסאו משפיעה לטובה על מרי. בקזינו מבחין בה פרנקו (בובי דארין), נוכל מלוס אנג'לס שיודע "להתלבש" על נשים מבוגרות עשירות ולסחוט מהם כספים. הוא מתחיל לחזר בערמומיות אחרי מרי והיא נענית לו כמעט עד שהיא אומרת לו שבעלה אינו עשיר והוא מסתלק.
משחק מנורמל
נירמול ושקילות אסטרטגית
3. המשחק שקול אסטרטגית למשחק מנורמל.
מנדי פטינקין
טלוויזיה
בשנים 2003–2004 שיחק פטינקין בשתי עונות של סדרת הדרמה "מתים במשרה חלקית" בתפקיד רוב סופר, מנהיג מלאכי המוות. בשנים 2005–2007 שיחק בתפקיד משני בסדרת הפעולה "מחשבות פליליות" בתור סוכן האף.בי. איי המיוחד ג'ייסון גדעון.
טרייסי שמעון
יצירתה הספרותית
שמעון פרסמה מספר ספרים:
דעות פוליטיות
שמעון הפכה לאישה הראשונה שהקימה מפלגה פוליטית בעולם הערבי, בשם "המפלגה הליברל-דמוקרטית של לבנון". התבטאה בעד דמוקרטיה מתקדמת ונגד מה שהיא רואה כמערכת הפוליטית הפיאודלית שבה נאמנות החמולות ממלאות לעיתים קרובות תפקיד משמעותי יותר מאידאולוגיה.
קרן המטבע הבין-לאומית
היסטוריה
הצורך בארגון בין-לאומי כמו קרן המטבע התברר בתקופת המשבר הכלכלי הבין-לאומי בשנים 1929–1932. למשבר הייתה השפעה מהירה על הכלכלה הבין-לאומית. אינפלציה גבוהה, יצרה אצל הציבור חוסר אמון בשטרות כסף והגבירה את הביקוש לזהב (שנתפס כבעל ערך יציב), ושימש במשך שנים רבות לקביעת ערכי המטבע במדינות העולם. הביקוש לזהב עלה על ההיצע שהמדינות יכלו לספק. על כן, נטשה בריטניה את השימוש בזהב, ומדינות אחרות הלכו בעקבותיה, וכך נשמר ערך המטבע במדינות אלו. אולם, אז נוצרו בעיות בביצוע המרה בין מטבע הנקוב בערכים של זהב, לבין מטבע שאינו. ובנסיבות אלו, הגבילו ממשלות אחדות פעולות המרת מטבעות בין מדינות, וחלקן אף העדיפו סחר חליפין ללא שימוש בכסף, ביצוע פיחותי מטבע והחלשת המטבע המקומי, פעולה שגרמה מצדה להחלשת המטבע של מדינות אחרות. המשבר כלל ירידת ערך המסחר הבין-לאומי ב-63% וירידת מחירי סחורות ב-48% ברחבי העולם. ועידות מוניטריות בין-לאומיות אחדות שנערכו בשנות ה-30 נכשלו, בגלל העדר שיתוף פעולה. ועל כן, שני הוגי הדעות והכלכלנים: ג'ון מיינרד קיינס והארי דקסטר ווייט הציעו להקים ארגון בין-לאומי שיתופי קבוע, שיטפל בערכם החד-משמעי של ערך מטבעות המדינות. לאחר עיון בהצעותיהם ודיונים רבים הוחלט על הקמת קרן המטבע הבין-לאומית.
אגד
היסטוריה
מיד לאחר קום המדינה הציע שר התחבורה הראשון דוד רמז לאחד את כל מפעילי התחבורה הציבורית בארץ לקואופרטיב אחד. פרט לאגד פעלו בארץ עוד מספר קואופרטיבים. הגדולים בהם קואופרטיב דרום יהודה, שנוסד בשנת 1931 מאיחוד של קואופרטיב "דרום" וקואופרטיב "יהודה", ושח"ר (שירותי חיפה רבתי), תאגיד שנוצר בדצמבר 1947 מאיחוד של קואופרטיב "חבר" וקואופרטיב "משמר המפרץ" שפעלו באזור חיפה. לאחר דיונים רבים וישיבות סוערות של הממשלה הוחלט ב-1 בנובמבר 1951 לאחד את הקואופרטיבים לתחבורה "שחר" (צפון הארץ), אגד (מרכז הארץ) ו-"דרום יהודה" (דרום הארץ) לקואופרטיב בשם א.ש.ד. (א – אגד, ש – שחר, ד – דרום יהודה). מספר חודשים לאחר האיחוד החליטה ההנהלה של אש"ד לשוב לשם המקורי אותו הציע ביאליק, הלא הוא אגד.
ייבוא אוטובוסים
בשנים 2000–2016 נכנסו לשימוש באגד בעיקר אוטובוסים המורכבים בארץ על שלדות ומנועים שהובאו מאירופה.
קווים בינלאומיים
בשנת 1982 החלה אגד להפעיל את קו 100, במקביל לקו של החברה המצרית "איסט דלתא", אשר נסע מתל אביב לקהיר, בירת מצרים, באמצעות אוטובוס מרצדס 303 מיוחד בו הותקן תא שירותים. הקו דעך בהדרגה בגלל חוסר רווחיות, עד שסיים את פעילותו בשנת 1996.
סינדי לאופר
סינדי הפכה במהלך השנים לאייקון תרבות ובמהלך הקריירה שלה, הוציאה 12 אלבומים, יותר מ-40 סינגלים ונכון ל-2011 מכרה יותר מ-50 מיליון אלבומים ו-20 מיליון סינגלים ברחבי העולם, זכתה במספר פרסים הכוללים פרס גראמי, פרס אמי, פרס טוני, VMA, בילבורד, פרס המוזיקה האמריקאית ועוד, מה שהופך אותה לאחת האמנים הנמכרים ביותר בכל הזמנים.
Music OCR
היסטוריה
המוצר המסחרי הראשון בתחום, MIDISCAN, שוחרר ב-1991 על ידי חברת Musitek.
סינדי לאופר
1976–1982: תחילת הקריירה ולהקת בלו אנג'ל
ב-1978, כשכבר גיבשה זהות מוזיקלית משלה וסגנון ייחודי, פגשה לאופר את המוזיקאי ג'ון תורי וביחד הם הקימו את להקת הרוקאבילי בלו אנג'ל, אשר הוציאו אלבום יחיד ב-1980 על שם הלהקה. חברות תקליטים ומבקרי מוזיקה רבים שמו לב לפוטנציאל של הזמרת, שמיעתה האבסולוטית, יכולתה לשיר ב-4 אוקטבות וסגנונה המוזיקלי המקורי, והתעניינו בהחתמתה של לאופר בלבד בלעדי חבריה ללהקה, אך הזמרת הצעירה סירבה לכולם מכיוון שהיא לא הייתה מוכנה לבגוד בחבריה ללהקה. הלהקה זכתה לעיקר הפופולריות שלה במועדוני הלילה בניו יורק ואף הסינגל "I'm Gonna be Strong" נכנס למקום ה-37 במצעד ההולנדי. עם זאת, כאשר הלהקה רצתה להקליט עוד אלבום, חברת התקליטים מנעה מהם להמשיך ליצור עד ש"יהיה להם לפחות להיט אחד". כאשר האלבום נכשל, לאופר הגיעה לפשיטת רגל והלהקה התפרקה.
1983–1985 הפריצה הגדולה: האלבום She's So Unusual
לאחר פירוק הלהקה, לאופר המשיכה להופיע במועדונים שונים, תוך כדי שהיא מממנת את עצמה בעבודות מזדמנות. אף על פי שהיא הייתה שמחה שהיא עדיין מופיעה על הבמה, היא לא הייתה מרוצה מכך שהיא שרה חידושים ללהקות רוק כמו לד זפלין ובאד קומפני - חלומה היה לבצע שירים מקוריים פרי עטה. ב-1981, בזמן ששרה בבר מקומי בניו יורק, פגשה לאופר את דייוויד וולף, אשר מאוחר יותר הפך לאמרגנה, והחתים אותה בפורטרט רקורדס. ב-14 באוקטובר 1983, יצא אלבום הבכורה של לאופר, She's So Unusual. באמצע שנות ה-80 הפכה לאופר לאחת מהזמרות המצליחות ברחבי העולם ואף זכתה בפרס גראמי על תגלית השנה בטקס פרסי גראמי, שהתקיים בשנת 1985.
2010–הווה: אלבום בלוז, אוטוביוגרפיה והמחזמר "קינקי בוטס"
ב-2012 כתבה את האוטוביוגרפיה שלה "Cyndi Lauper: A Memoir" שהפך לרב-מכר של הניו יורק טיימס והופקה לה תוכנית מציאות על חייה המטורפים, בהשתתפות בעלה ובנה.
בולגרים (שבטים טורקים)
הבולגרים היו פדרציה של שבטים טורקיים שהיוו חלק מהקבוצה המערבית של משפחת העמים דוברי השפות הטורקיות.
סיפור סינדרלה: היה היה שיר
עלילה
בינתיים, ויקטור, אחיה החורג של קייטי, גונב את הבגדים של קייטי בזמן שהיא מתקלחת ולוקח את המגבת שלה, ונועל אותה מחוץ לבית ערומה. קייטי מנסה את כל הדרכים להיכנס הביתה אך נכשלת. בסופו של דבר היא לובשת את שטיחון הכניסה של הבית.
מהפכה במטבח
עונה 3
העונה השלישית עלתה לשידור בנובמבר 2017 וכוללת 10 פרקים. עם פתיחת העונה, העירו ביקורות בעיתונות הישראלית כי התוכנית החלה להתמקד יתר על המידה בפן המשפחתי של ניהול המסעדה.
יעקב אורנשטיין (אדריכל)
יעקב אורנשטיין (18 בדצמבר 1885– 4 בינואר 1954) היה אדריכל ומהנדס ביישוב, מראשוני האדריכלים בסגנון הבינלאומי בתל אביב.
גבינה צהובה
מקור הצבע
פרות הרועות עשב, מניבות חלב המכיל בטא-קרוטן, חומר מסיס בשומן ובעל צבע כתום. לחלב פרה צבע צהבהב בהיר משתי סיבות: אחוז השומן בחלב וריכוז הבטא-קרוטן בתוכו נמוכים; השומן בחלב מצוי בטיפות זעירות (globule) עטופות קרום המחזיר אור ומעניק לחלב את צבעו. גבינות קשות מכילות שיעור שומן גבוה, וכן מבנה טיפות השומן בהן נהרס בתהליך הייצור, ולכן צבען עז יותר.
יעקב אורנשטיין (אדריכל)
משפחתו
נישא למרגרטה (מרגלית) לבית אופנהיימר, ילידת 1888, ממשפחה וינאית יהודית אמידה. לבני הזוג נולדו התאומות יהודית ושושנה (סוזי; 1911 - 1998) והבן דוד (1918 - 2007; לימים תת-ניצב דוד אורן במשטרת ישראל, שימש באמצע שנות ה-70 כמפקד בית הספר הארצי לשוטרים). גבי אלדור, בתה של שושנה, היא נכדתו.
יעקב אורנשטיין נפטר בתל אביב בא' בשבט תשי"ד ונטמן בבית העלמין בקריית שאול. רעייתו, מרגלית, נפטרה ב-1972.
ואנדה (מחוז)
גאוגרפיה
המחוז נמצא בחבל הארץ פיי דה לה לואר ועיר הבירה שלו היא לה רוש-סור-יון.
מלחמות הוואנדה, (1793–1796), היו התקוממויות אנטי-מהפכניות במערב צרפת במהלך המהפכה הצרפתית. הראשונה והחשובה ביותר התרחשה בשנת 1793 בחבל ואנדה רבתי, שכלל חלקים נרחבים ממחוזות הלואר תחתית (הלואר האטלנטי), מן ולואר, דה-סוור. באזור זה שהפך לקתולי אדוק, המהפכה של שנת 1789 התקבלה בהתלהבות מועטה. הסימנים הראשונים לאי שביעות רצון בולטת הופיעו עם חקיקת חוקת הכמורה (יולי 1790) שהנהיגה פיקוח קפדני על הכנסייה הקתולית.
פסגת מאטניי
גובהה של הפסגה 1,810 מטרים מעל פני הים.
אלפא אפסילון פאי
קשר עם ישראל
באוגוסט 2010, חברי האחווה התחייבו לתרומה בסך 700,000 דולרים תוך חמש שנים לשבעה ארגונים שונים בישראל: קרן קיימת לישראל, ארגון ידידי צה"ל בארצות הברית, עמותת עלם, עמותת קשת, לקט ישראל, הצל ליבו של ילד ועמותת שרשרת.
משפט אוסטרובסקי
המשפט השני מסווג את הערכים המוחלטים הארכימדיים, וקובע שיש רק שני שדות שלמים ביחס לערכים מוחלטים כאלה: שדה המספרים הממשיים (עם הערך המוחלט הרגיל), ושדה המספרים המרוכבים (כנ"ל).
ערכים מוחלטים
הערך המוחלט הטריוויאלי על שדה F מוגדר על ידי.
דוד מרוטי
דוד מרוטי באיטלקית: Davide Marotti; 1 בינואר 1881 – 18 ביולי 1940 שחמטאי יהודי-איטלקי ואלוף איטליה לשחמט בשנת 1921.
בשנת 1921 ניצח מרוטי באליפות השחמט הראשונה שהתקיימה באיטליה. בשנת 1922 הגיע למקום ה-16 בתחרות לונדון (ניצח: חוסה ראול קפבלנקה). בשנת 1923 הגיע למקום השני באליפות איטליה השנייה שהתקיימה בנאפולי לאחר שהפסיד בדו-קרב על האליפות מול סטפנו רוסלי די טורקו +2 -6 =5 (+ ניצחונות – הפסדים = תוצאות תיקו). בשנת 1923 הגיע למקום ה-11 בתחרות טריאסטה (ניצח: פאול יונר). בשנת 1927 הגיע למקום השלישי בתחרות נאפולי (ניצח: סטפנו רוסלי די טורקו). בשנת 1928 חלק מקום 4–5 בתחרות פרוג'יה. באותה שנה השתתף בנבחרת איטליה לאולימפיאדת השחמט 1928, אולימפיאדת השחמט השנייה שאורגנה על ידי פיד"ה שהתקיימה בהאג. מרוטי השיג תוצאה של +3 -7 =2. בשנת 1929 הגיע למקום ה-11 בתחרות ונציה (ניצח: רודולף פיטשאק). בשנת 1930 הגיע למקום השלישי בתחרות פירנצה (ניצח: סטפנו רוסלי די טורקו).
סרחיו היגיטה
מנסנה פוסטובון (2016–2018)
ב-2017, היגיטה ניצח בקטגוריית ההרים בוואלטה אסטוריאס.
ארנסט בלוך (קצין)
ילדות
בלוך נולד בברלין לרופא היהודי ד"ר אוסקר בלוך, ואשתו הנוצרייה מרגרט שנברג. בעלה הראשון של מרגרט, שהיה גם הוא יהודי, נפטר ב-1897. בלוך גדל בבית עשיר עד שאביו נפטר ב-1910 והמשפחה נקלעה לזמנים קשים. בלוך עבד בעבודות מזדמנות כדי לעזור בפרנסת אמו וילדיה. עם זאת, הוא השקיע בלימודיו בבית הספר והצטיין בהם.
הסעת חום
המונח הסעה מתייחס להעברת חום על ידי תנועת זורם, אבל אדבקציה הוא המונח המדויק יותר לתאר מעבר חום כתוצאה ממעבר מסת זורמים מנקודה אחת לשנייה. תהליך מעבר החום ממוצק לנוזל או ההפך דורש מעבר חום לא רק על ידי אדביקציה אלא גם על ידי דיפוזיה והולכה של חום דרך שכבת הגבול הנייחת ליד המוצק. כתוצאה מכך תהליך מעבר החום בזורם בתנועה מצריך גם דיפוזיה וגם אדביקציה, לתהליך זה קוראים בדרך כלל הסעה. למשל הסעה שקורית בקליפת כדור הארץ גורמת לתזוזת הלוחות הטקטונים.
תנועה זו של המסה נובעת מהעובדה שבכל רגע מספר מולקולות גדול זזות ביחד תנועה כזאתי בנוכחות גרדיאנט טמפרטורה תורמת למעבר חום. מכוון שהמולקולות משמרות את תנועתם הרנדומליות מעבר החום הכולל נגרם כתוצאה מסופרפוזציה של האנרגיה העצורה במולקולות ובנוסף בתנועת מסת הזורם הכוללת. נהוג להשתמש במושג הסעה כאשר מתייחסים לתהליך המשולב ובמונח אדביקציה כאשר מתייחסים כהעברה כתוצאה מתנועת מסת הזורם.
בעיית המנהל-סוכן
בעיית הסוכן בתאגידים ובדיני תאגידים
הבעיה נחקרה רבות בעיקר בהקשר של אופן ניהולן של חברות ציבוריות על ידי מנהלים שכירים ונמצאו לקיומה אישושים רבים בממצאים אמפיריים. כך למשל, הונאת הבקדייטינג אשר הייתה נפוצה בחברות ציבוריות בשנות ה-90 של המאה ה-20, היא דוגמה לדפוס התנהגות של מנהלים הנוגד את אינטרס בעלי המניות.
דוגמה קונקרטית לבעיה היא מנהל המתוגמל לפי רווחיות החברה. המנהל מתומרץ לקחת סיכונים מיותרים, משום שבמצב של הצלחה הוא יתוגמל בתגמול גבוה, אך אם פעולותיו תהיינה כושלות הנפגעים העיקריים יהיו בעלי המניות.
המשפט מנסה להתמודד עם הבעיה בעיקר במסגרת דיני התאגידים והיא ידועה יותר כ"בעיית הנציג". נהוג להתייחס לשלושה סוגים של בעיות נציג, המתארים שלושה מצבים של ניגודי אינטרסים המתעוררים במהלך חיי החברה:
ז'ורנישצ'ה
תולדות היישוב
בתחילה היה הכפר בבעלות משפחות אצולה פולניות, ובחלוקת פולין השנייה בשנת 1793 נכלל בתחום האימפריה הרוסית.
צ'יזבורגר
מקור
הוספת גבינה להמבורגרים הפכה פופולרית בסביבות 1920. ישנן מספר טענות מתחרות לגבי מי יצר את הצ'יזבורגר הראשון. ליונל שטרנברגר נחשב כמי שהציג את הצ'יזבורגר בשנת 1924, בגיל 16 בלבד. הוא עבד כמטגן בחנות הכריכים של אביו בפסדינה, קליפורניה, "The Rite Spot", ו"הפיל בניסוי פרוסת גבינה אמריקאית על המבורגר מיטגן". הצ'יזבורגר הופיע לראשונה בתפריט בשנת 1928 במסעדת O'Dell's בלוס אנג'לס, שמכרה צ'יזבורגר "חנוק" בצ'ילי תמורת 25 סנט.
מרכיבים
לפעמים מכינים צ'יזבורגרים כשהגבינה סגורה בתוך הבשר הטחון, ולא מעליו. צ'יזבורגר זה ידוע בשם ג'וסי לוסי.
ג'ובה
יוקר המחיה
בזכות התמיכה הרבה של ארגונים לא ממשלתיים והצורך בייבוא סחורה בעיקר מאוגנדה וארצות שכנות, עלו מחירי הסחורות והשירותים בג'ובה לפי שניים בהשוואה לקמפלה, עיר הבירה של אוגנדה.
Garage Inc.
הפקה
מטאליקה הוציאה וידאוקליפים לשני שירים מהאלבום: Whiskey in the Jar ו-Turn the Page.
דב בר רטנר
דב בר רטנר (בכתיב ארכאי דוב בער ראטנער; י"ז תמוז תרי"ב, קלווריה - א' בשבט תרע"ז, ווילנא) היה חוקר תלמוד, מחבר סדרת הספרים אהבת ציון וירושלים.
מתחת לאף
רקע והפקה
בקיץ 1982, השתתף הסרט בפסטיבל סרטים בסיציליה. וזכה בפרס השופטים בפסטיבל קולנוע בצרפת.
זאנוויל ויינברגר
אלבומי יוסי גיל
}}
אילנה אפרתי
ביוגרפיה
אפרתי מעצבת בגדי נשים מחויטים הנתפרים בהתאמה אישית. סגנונה תואר כ"קלאסי, מוקפד והמאתגר ביותר בנוף המקומי". בכתבת פרופיל שנעשתה עליה בעיתון "מעריב" לרגל יום האישה 2006, תוארה אפרתי כ"אחת מהנשים המשפיעות ביותר בסצנת האופנה המקומית...הנה ההוכחה שניתן לשמור על יציבות של יותר משני עשורים בתעשייה, גם עם שמירה על אמירה אישית שלא בהכרח מתחנפת לדעת הקהל."
פילגש
בתלמוד ובהלכה
לעומת האזכורים הרבים בתנ"ך, בתלמוד לא מדובר על פילגשים כלל (פרט לפרשנות של פסוקים מהתנ"ך העוסקים בפילגשים). אין כמעט שום דיון בסוגיות הלכתיות הנוגעות לפילגשים (כגון איך פילגש מפסיקה להיות פילגש, האם כותבים גט וכו'), ואין סיפורים על תנאים ואמוראים שלקחו לעצמם פילגשים. עם זאת, בעיסוקה בפרשנות פסוקי המקרא, הגמרא כן מגדירה מהי פילגש.
פילגשים כיום
במהלך המאה ה-20 פחת מספר הפילגשים. עם עלייתן של התנועות לשוויון מעמד האישה, ועלייה בכוחן החברתי של הנשים ובהשכלתן, פחת מספר הנשים שרצו להיות "נשים מוחזקות" מחד, ו"קשרים פתוחים" בין גברים ונשים הפכו מקובלים יותר ויותר בתרבות המערבית. שתי מגמות אלה הביאו למצב בו מעמד "פילגש" כמעמד חברתי מקובל הפך למוקצה. גורם נוסף שהביא לפיחות בקשרים מסוג זה היה הפיחות שחל במעמד הנישואין. בניגוד לשנים עברו, בהן גירושים נחשבו לבלתי מקובלים (ובנצרות הקתולית אף אסורים), והקשר עם הפילגש היה חלופה נוחה יותר, כיום הגירושים הפכו למקובלים יותר ונישואים פיקטיביים והחזקת פילגש למקובלים פחות (אף שהדבר עדיין קיים במשפחות בעלות ממון רב ביותר, בהן הגירושין יתלוו באובדן ממון רב).
יד לבנים
פעילות
נציגי יד-לבנים מייצגים משפחות שכולות אל מול משרד הביטחון וגורמי הרווחה, משמשים כנציגים במועצה הציבורית להנצחת החייל וכן עוסקים בבדיקת תקנות ונהלים למען המשפחות. הארגון מקיים גם פעילויות של תרבות ורווחה בקרב המשפחות השכולות, כולל טיולים, ימי עיון ונופשים. בסמוך ליום הזיכרון, יוצא מטעמו ביטאון בשם "שיח שכולים", אשר מחולק למשפחות השכולות.
בן סלומון
הדרך הארוכה להכרה
סרן אדמונד ג. לאב, ההיסטוריון של אוגדה 27, היה אחד מהחיילים שמצאו את גופתו של סלומון. על פי בקשתו של סגן מפקד אוגדה 27 בריגדיר גנרל אוגדן ג'. רוס, אסף סרן לאב עדויות והכין המלצה להענקת מדליית הכבוד לסרן סלומון. ההמלצה נדחתה על ידי מפקד אוגדה 27, מייג'ור גנרל ג'ורג' ו. גרינר. גרינר דחה את ההמלצה "מכיוון שסלומון שירת כרופא וענד את סמל הצלב האדום על זרועו. על פי כללי אמנת ז'נבה שאותם ממלאת ארצות הברית, לא ישתמש קצין מחיל הרפואה בכלי נשק כנגד האויב." סיבה נוספת הייתה שההנחיה להענקת מדליית הכבוד לחיילים מחיל הרפואה (שאינם חלק מהמערך הלוחם) מציינת שהחיילים אינם יכולים לקבל את העיטור על פעילות התקפית.
כף ברטו
כף ברטו (באנגלית: Cape Berteaux) היא לשון יבשה בין מפרץ מיקלסן, ומדף הקרח וורדי, בחוף המערבי של ארץ גרהאם, שבאנטארקטיקה.
טושירו מיפונה
ביוגרפיה
למרות שמיפונה גדל בסין הוא גויס לצבא היפני, ושירת ביחידת הצילום האווירי במהלך מלחמת העולם השנייה.
בילי שני כובעים
בילי שני כובעים (באנגלית: "Billy Two Hats") הוא סרט אמריקאי מסוגת המערבון שיצא לאור ב-1974. את הסרט ביים טד קוטצ'ף ומככבים בו גרגורי פק, דזי ארנז ג'וניור וג'ק וורדן. הסרט, שהוא הפקה אמריקאית של המפיק נורמן ג'ואיסון, צולם כולו בישראל ב-1972. הסרט, העוסק במרדף של שריף נחוש אחר שני פושעים נמלטים, היה כישלון מסחרי וביקורתי. זהו המערבון האמריקאי הראשון שצולם בישראל.
גנייזנאו (סיירת)
מבצע "יונו" (Juno)
אחת המשחתות הבריטיות הצליחה לירות טורפדו שפגע פגיעה קשה בשרנהורסט. בדופנה נפער חור בגודל 6 על 14 מטרים, ולמעלה מ-2500 טון מים חדרו לאונייה. 48 מלחים נהרגו, והאונייה נטתה על צידה ושקעה 3 מטרים במים.
מבצע "ברלין"
ה"אחיות" המשיכו בדרכן, כשהן מתדלקות ממיכליות גרמניות שהמתינו להן. הן פעלו באזור שבו לא היה כיסוי אווירי בריטי, ולפיכך לא התגלו. הן המשיכו כעת דרומה, מתוך כוונה ליירט את השיירות הדרומיות, שהפליגו מבריטניה לגיברלטר ולפריטאון שבסיירה לאון. ב-6 במרץ הבחינו האוניות בשיירה נוספת, אך לאחר זמן קצר הסתבר שהשיירה מלווה, גם הפעם, באוניית מערכה. הפעם המדובר היה באוניית המערכה אה"מ מלאיה (Malaya); על אף שהייתה זו אוניית מערכה שהושקה ב-1915, העדיפו האוניות הגרמניות שלא להיכנס עמה לקרב. ואולם, במקום זאת הן הודיעו לצוללות גרמניות שהפליגו בסביבה על מיקומה של השיירה. בלילה שבין 8 ל-9 במרץ תקפו הצוללות U-124 ו-U-105 את השיירה, הטביעו 6 אוניות סוחר ופגעו קשות במלאיה.
תפסיר אל-קוראן אל-עט'ים
הוא נחשב לסיכום של התפסיר הקדום יותר שנכתב על ידי מוחמד אבן ג'ריר א-טברי, תפסיר א-טברי. ייחודו של תפסיר זה שהפכה אותו לפופולרי, הוא שימוש המחבר בחדית' כדי להסביר כל פסוק ופרק בקוראן. התפסיר תורגם לשפות שונות ובהם אנגלית, בנגלית ואורדו. התרגום הבנגלי בוצע על ידי מג'יבאר רחמן בבנגלדש.
רותם
רותם (שם מדעי: Retama) הוא סוג צמח מתת-משפחת הפרפרניים. זהו שיח מדברי שצבעו ירוק זית והוא בדרך כלל חסר עלים. אורכו של הגבעול הצר כ-25 סנטימטרים וממנו יוצאים עלים קטנים רבים המתקיימים תקופה קצרה בלבד ואחר כך נושרים. הפריחה באביב, פרחיו לבנים-סגולים ריחניים. הפרי הוא תרמיל סגלגל או מוארך מעט, מחודד בקצהו, מכיל זרע אחד או שניים.
מערכות המסתור של בר כוכבא
רקע
מערכות המסתור שימשו כבסיס יציאה להתקפות פתע על מחנות של חיילים רומיים, וכן למסתור במקרה של מצור רומאי על היישוב. המורדים היו מגיחים ביום ובשעה מוסכמים, תוקפים את מחנות הלגיון הסמוכים, ונסים אל נקודות המוצא. ההנחה היא ש"המקומות הנוחים של הארץ" בתיאורו של דיו קסיוס, הם בסיסי המסתור שמהם הגיחו המורדים במהירות לתפיסת עמדות מפתח חשובות, שאיפשרו להם עדיפות משמעותית להמשך הלחימה.
פיר כניסה
מתחת לפיר הכניסה הייתה לרוב נקודת הסתעפות של מחילות לכיוונים שונים. במקרה שבו חוברו שני מתקנים קדומים גדולים למערכת מסתור אחת, הותקן פיר הכניסה בדרך כלל בתווך. במערכות מסתור גדולות נבנה ממש חדר מתחת לפיר הכניסה, וממנו התפצלו המחילות לכיוונים שונים. חדר כזה נקרא בפי החוקרים בשם 'חדר מבוא', והוא נדיר במערכות הקטנות.
מחילות אוורור
בשל כך, כנראה, לא התקינו חוצבי מערכות המסתור בתחילה כל פתחי אוורור מיוחדים, שכן בזמן החציבה שהו רק מעט אנשים במערכות, ופתחי המחילות לא היו חסומים או מוסתרים. ההשערה היא כי המורדים לא העריכו נכונה את יכולת מערכות המסתור להכיל מספר כה גדול של מסתתרים ללא אוורור. הצורך באוורור נוצר, אפוא, רק עם פרוץ המרד, כאשר הלוחמים ובני משפחותיהם מילאו את מערכות המסתור, חסמו את פתחיהן, ואף הדליקו בתוכן נרות שכילו את החמצן. רק אז נפרצו מעברים מאולתרים מתוך המערכת אל פני השטח, דבר שפגע בתפקוד מתקני הביטחון של מערכות המסתור.
ניתן לזהות ללא קושי את המעברים האלה, שכן הם נחצבו בחפזון, ולרוב על חשבון התכנון הראשוני של המערכת. דוגמה לכך ניתן למצוא במערכת הקטנה בחורבת נקיק, בה נעשה חיבור חפוז על ידי מחילה צרה מאוד, בקוטר של 15 סנטימטרים, מהחלק הפנימי של המערכת אל מעבר האוויר של המערכת הציבורית הסמוכה. במערכת הציבורית עצמה היה צורך בפתרון בעיות אוורור, ומעבר נפרץ ממתקן הקולומבריום הסמוך והתחבר אל החצר המרכזית של המערכת דרך התקרה. בחורבת שם טוב, שהגישה אליה הייתה דרך מחילה מאובטחת ומשוכללת, נפרצה מחילת אוורור מחדר המבוא אל תקרת החדר הפנימי. במחילה זו לא שולב ולו מתקן נעילה אחד, ונראה בבירור כי היא נחצבה באופן חפוז ולא מתוכנן.
פורט לינקולן
היסטוריה
קפטן מת'יו פלינדרז מהצי המלכותי הבריטי גילה את מפרץ בוסטון ב-26 בפברואר 1802. הוא קרא למקום פורט לינקולן (לינקולן מבוטא לינקן) על שם מקום הולדתו לינקולן שבאנגליה.
אספקת מים
המחסור במקור מים אמין היה הגורם שמנע את היותה של פורט לינקולן בירת המושבה בשנות השלושים של המאה ה-19. גם כעיר קטנה, פורט לינקולן גדלה מעבר ליכולת אספקת המים שלה. כיום אספקת המים שלה תלויה בעיקר בשאיבת מי תהום בחלקו הדרומי של חצי האי אייר.
היישובים במערב ובדרום חצי האי חולקים את מקורות המים שלהם עם פורט לינקולן. צינור מים המרכזי שואב את מימיו מנהר מארי (Murray). כחלק מראיה לטווח ארוך מתכננת ממשלת אוסטרליה הדרומית את הרחבת מקורות המים הזמינים כולל אפשרות של התפלה. בעבר קיבלה העיר את המים שלה ממאגר מים שכיום כבר לא מספק לה מים עקב חשש לחדירת דשנים חקלאיים ולמליחות.
בטיחות בדרכים
מגמות בתאונות דרכים
מספר ההרוגים בתאונות דרכים נמצא בירידה משנת 1995, בה נהרגו 709 אנשים. בשנת 2008 עמד מספרם של ההרוגים על 449. ירידה זו חלה למרות העלייה הניכרת במספר כלי הרכב ובמספר הנהגים. בעוד המגמה הכללית היא ירידת מספר ההרוגים בתאונות השונות, חלה עליה קלה במספר ההרוגים בתאונות אופנוע, ובתאונות הולכי רגל (במגזר הלא-יהודי).
בבתי הספר
משרד החינוך מפעיל את האגף לזהירות בדרכים, נגישות ואורח חיים בטוח. באגף פועלים ללימוד תחום הבטיחות בדרכים בקרב תלמידים מגן הילדים ועד לבתי ספר תיכוניים ומפתחים תוכניות לימוד בנושא זה. כמו כן, באגף מפעילים רכזי זהירות בדרכים במוסדות החינוך, שמטרתם קידום הוראת התחום והמודעות אליו. נערכים גם שיתופי פעולה עם גופים נוספים מחוץ למשרד כגון הרשות הלאומית לבטיחות בדרכים, עמותת אור ירוק, ארגון "בטרם", משטרת ישראל ועוד.
אברהם גולדברג (חוקר תלמוד)
קורות חיים
כשתמה המלחמה חזר אברהם גולדברג לתלמודו באוניברסיטה. את עבודת הדוקטור, מהדורה מדעית של מסכת אהלות, עשה בהנחייתו של פרופ' יעקב נחום אפשטיין ולאחר מותו בהנחיית פרופ' חנוך אלבק. עבודה זו העניקה לגולדברג בשנת 1952 את התואר דוקטור ואת הכניסה לעולם המחקר. כעבור שלוש שנים הוא הוציא אותה לאור במתכונת מורחבת כספרו הראשון. הספר זיכה אותו בפרס הרב קוק לספרות תורנית (1955) מטעם עיריית תל אביב-יפו.
צפעיים
מינים אלה חיים ברחבי כל העולם, אך לא באוסטרליה. המינים החיים באמריקה שייכים לתת-המשפחה צפעוני גומה וביניהם העכסנים, המוקסין והגומצן. תת-משפחה זו חיה גם בחלק מאסיה. הם חיים במגוון בתי גידול ביניהם יערות, מדרונות הרים ומדבריות חמים. 7 מינים מהמשפחה חיים בישראל, והידוע ביניהם הוא צפע ארצישראלי שנבחר להיות הנחש הלאומי.
נחשים אלה יכולים להגיע לאורך מרבי של 2.4 מטרים אצל המין עכסן גב-יהלום מזרחי או ביטיס גבוני כשבעבר היו מינים כבדים יותר כמו הלאופיס שהגיע לאורך של 3 עד 4 מטרים ולמשקל 26 ק"ג, גדול כמו רב-פתן מלכותי.
החוק ההבסבורגי
פרטי החוק
החוק הפשיט את בני הבסבורג מכל זכויותיהם התורשתיות, והורה על גירושם מכל רחבי אוסטריה. לקרל נאסר לחזור אי פעם לאוסטריה, ולשאר בני הבסבורג הותר לעשות זאת אם יוותרו על כל זכויותיהם, ישבעו אמונים לרפובליקה ויחיו כאזרחים פרטיים. נכסי החוק שנוהלו בידי משק הבית הקיסרי, הופקעו והועברו לרשות הממשלה. קרנות פרטיות, קרנות משפחתיות ורכוש פרטי שנוהל בידי ראש בית הבסבורג, הופקעו גם הם והועברו לרשות המדינה. רכוש פרטי הושאר. במקביל בוטלו כל תוארי האצולה האוסטרית שחודשו לאחר מכן, ונאסר על אצילים אוסטרים להשתמש בתואריהם בתחומי המדינה. בתגובה לפרסום החוק, דרשו נציגים של בית הבסבורג שקרנות והקדשות יחשבו כרכוש פרטי. בשל כך, פורסם ב-30 באוקטובר תיקון לחוק אשר הגדיר בצורה ברורה יותר את המושג "רכוש פרטי".
פאול באדר
קריירה מוקדמת
לאחר המלחמה הצטרף באדר לרייכסווהר, ומילא בו תפקידי פיקוד ומטה. ב-1 באפריל 1930 הועלה באדר לדרגת אוברסט לוטננט, ובפברואר 1931 מונה לראש מטה רגימנט הארטילריה ה-6. ב-1 ביוני 1931 מונה למפקד הגדוד ה-1 ברגימנט הארטילריה ה-6, וב-1 בפברואר 1933 הועלה לדרגת אוברסט, ומונה למפקד רגימנט הארטילריה ה-5. ב-15 באוקטובר 1935 מונה למפקד אגד הארטילריה ה-2, וב-1 בדצמבר 1935 הועלה לדרגת גנרל מיור. ב-1 באפריל 1937 מונה באדר למפקד הדיוויזיה ה-2, שהוסבה בסתיו 1937 לדיוויזיה ממונעת, וב-1 בינואר 1938 הועלה לדרגת גנרל לוטננט.
מלחמת העולם השנייה
עם פרוץ המלחמה היה באדר מפקד הדיוויזיה הממונעת ה-2, ופיקד עליה במהלך הפלישה לפולין כחלק מהקורפוס הממונע ה-19 במסגרת הארמייה הרביעית. במהלך המערכה על צרפת לחם באדר עם הדיוויזיה שבפיקודו כחלק מהקורפוס הממונע ה-14 ולאחר מכן במסגרת הקורפוס ה-19 במסגרת קבוצת הפאנצר קלייסט, ובשלב השני כחלק מהקורפוסים הממונעים ה-15 וה-16 במסגרת קבוצת הפאנצר קלייסט. ב-1 באוקטובר 1940 מונה באדר למפקד הדיוויזיה הממונעת ה-3, וב-25 במאי 1941 מונה למפקד הקורפוס ה-65 שפעל בסרביה. ב-1 ביולי 1941 הועלה באדר לדרגת גנרל חיל התותחנים, ובמרץ 1942 ולאחר מכן מונה למושל הצבאי בסרביה. ב-29 בינואר 1943 קיבל באדר את עיטור הצלב הגרמני בזהב, וב-25 באוגוסט 1943 מונה למפקד הקורפוס ההררי ה-21, שהיה חלק מארמיית הפאנצר השנייה במסגרת קבוצת ארמיות F בבלקן. ב-10 באוקטובר 1943 פרש באדר מתפקידו והועבר לעתודת המילואים, וב-31 במרץ 1944 פרש לביתו.
ויל יאנג
חיים אישיים
יאנג מתגורר כיום בדלסטון.
עציון
פעילות בבסיס
החל מקיץ 1973 הופעלה מהבסיס גם טייסת מטוסי סקייהוק - טייסת 140 ("נשר הזהב"), וזמן מה לפני פינוי סיני הוצבה במקום גם טייסת 149 ("התוכי המנפץ") שהפעילה מטוסי כפיר C-2.
דיאן אקרמן
פעילותה הספרותית
שירים משלה התפרסמו לראשונה ב-1973. ספר השירה הראשון שלה "שלווה קוסמית" (A Cosmic Pastoral) יצא ב-1976. ספר הפרוזה ראשון שלה "דמדומים של הטירון" (Twilight of the Tenderfoot) יצא ב-1980.
מסות ומאמרים משלה הופיעו, בין השאר בניו יורק טיימס, בניו יורקר ובנשיונל ג'יאוגרפיק.
ארכיונה הספרותי (The Diane Ackerman Papers, 1971-1997) שמור בספריית אוניברסיטת קורנל.